CELEX: 62008TO0373
Language: hu
Date: 2011-05-24 00:00:00
Title: A Törvényszék (hetedik tanács) 2011. május 24-i végzése. # Nuova Agricast Srl kontra Európai Bizottság. # Szerződésen kívüli felelősség - Az olasz jogszabályok által előírt támogatási program - A közös piaccal összeegyeztethetőnek nyilvánított program - Átmeneti intézkedés - Egyes vállalkozások kizárása - A bizalomvédelem elve - Magánszemélyek számára jogokat keletkeztető jogszabály kellően súlyos megsértése - Hiány - Hatáskör nyilvánvaló hiánya - Jogilag nyilvánvalóan megalapozatlan kereset. # T-373/08. sz. ügy

A Törvényszék (hetedik tanács) 2011. május 24‑i végzése – Nuova Agricast kontra Bizottság
      (T‑373/08. sz. ügy)
      „Szerződésen kívüli felelősség – Az olasz jogszabályok által előírt támogatási program – A közös piaccal összeegyeztethetőnek nyilvánított program – Átmeneti intézkedés – Egyes vállalkozások kizárása – A bizalomvédelem elve – Magánszemélyek számára jogokat keletkeztető jogszabály kellően súlyos megsértése – Hiány – Hatáskör nyilvánvaló hiánya – Jogilag nyilvánvalóan megalapozatlan kereset”
      1.                     Szerződésen kívüli felelősség – Feltételek – Jogellenesség – Kár – Okozati összefüggés – Valamelyik feltétel hiánya – A kártérítési
            kereset egészének elutasítása (EK 288. cikk, második bekezdés) (vö. 50. , 92–93. pont)
      2.                     Szerződésen kívüli felelősség – Feltételek – Magánszemélyek számára jogokat keletkeztető jogszabály kellően súlyos megsértése
            – Az intézmény mérlegelési mozgástere az aktus elfogadása során – A felelősség vizsgálata során való figyelembevétel szükségessége
            (EK 288. cikk, második bekezdés) (vö. 72. pont)
      3.                     Államok által nyújtott támogatások – A Bizottság által jóváhagyott általános támogatási program – Az említett rendszer időbeli
            hatálya alá tartozó egyedi támogatások meghatározása – Az illetékes nemzeti hatóságot a támogatás nyújtása tekintetében kötő,
            jogilag kötelező aktus időpontja – Az állami támogatások tilalma alóli eltérések megszorító értelmezése, amely kizárja a jóváhagyott
            támogatási program időbeli hatályának kiterjesztését (EK 87. cikk) (vö. 76–78. pont)
      4.                     Államok által nyújtott támogatások – A Bizottság arra vonatkozó határozata, hogy nem emel kifogást valamely támogatási programmal
            szemben – A határozat időbeli hatályának korlátozása – A bizalomvédelem elvének megsértése – Hiány – Az egyenlő bánásmód elvének
            megsértése – Hiány (EK 87. cikk) (vö. 84., 88. pont)
      Tárgy
      
         
               Az Olaszország hátrányos helyzetű régióiban megvalósított beruházásokra vonatkozó támogatási programmal (N 715/99 – Olaszország
                  [SG 2000 D/105754] állami támogatás) szemben kifogást nem emelő 2000. július 12‑i határozat Bizottság általi elfogadása, illetve
                  az e határozat elfogadásához vezető eljárás során a Bizottság által tanúsított magatartás következtében a felperest állítólagosan
                  ért kár megtérítése iránti kérelem.
               
            Rendelkező rész
      1)         A Törvényszék a keresetet elutasítja.
      2)         A Törvényszék a Nuova Agricast Srl‑t kötelezi a költségek viselésére.